تورکیه، آمریکانین ایران ایله نوکلئر آنلاشما‌دان چکیلمه قرارینی "طالعسیز بیر آددیم" کیمی  دگرلندیردی.
خاریجی ایشلر باخانلیغین‌دان وئریله‌ن یازی‌لی آچیقلامادا، تورکیه‌نین ایرانین نوکلئر پروگرامینا دایر چؤزومون تک یولونون دیپلوماسی و موذاکیره‌لر اولدوغونو هر زامان مدافعه ائتدیگی و گئچمیش‌ده ده بو یؤنده چوخ چابا گؤستردیگی وورغولاندی.
۲۰۱۵.جی ایلده قبول ائدیله‌ن جامع اورتاق فعالیت پلانینین نوکلئر سلاحلارین یاییلماسینین قارشی‌سینین آلینماسی قونوسون‌دا آتیلمیش اؤنم‌لی بیر آددیم اولدوغو ایفاده ائدیله‌ن آچیقلامادا، "سؤزوگئدن پلان ان چتین مسئله‌لرین بئله موذاکیره‌لرله حل ائدیله‌بیله‌جگینی گؤسترمیش‌دیر" ایفاده‌سی یئر آلدی.
جمهورباشقانلیغی سؤزچوسو ابراهیم قالین، قرارین، استقرارسیزلیق و یئنی چاتیشمالار یاراداجاغینی بیلدیردی.
قالین سوسیال مئدیادان، تورکیه‌نین نوکلئر سلاحلارین هر نؤوعونه قارشی قرارلی توتومونو داوام ائتدیرجگینی وورغولادی،
"ایران ایله نوکلئر آنلاشما‌سی، (امضاجی) دیگر اؤلکه‌لر ایله داوام ائدجک" دئدی.
اقتصاد باخانلیغی دا، ایران ایله تیجارتین محدودلاشمایاجاغینی آچیقلادی.
آوروپا بیرلیگی باخانی و باش موذاکره‌چی عمر چئلیک ایسه آمریکانین ایران ایله نوکلئر آنلاشما‌دن چکیلمه قرارینین چوخ پیسگلیشمه‌لره قاپی آچاجاق بیر باخلاشیما صاحب اولدوغونو بیلدیره‌رک، ایشله‌یه‌ن بو آنلاشما‌نین زده‌له‌نمه‌یه چالیشیلماسینین چوخ یانلیش اولدوغونو قید ائتدی.
چئلیک، رسمی تویتر حسابین‌دان وئردیگی آچیقلامادا، ایرانین نوکلئر فعالیتلرینه دایر آنلاشما‌نین اؤنم‌لی بیر زمین اولدوغونو و اولوسلارآراسی اتم انرژی‌سی آژانسینین ایرانین آنلاشمایا اویغون حرکت ائتدیگینی راپورلاری ایله تصدیق ائتدیگینی وورغولایاراق،
"آمریکانین آنلاشما‌دن چکیلمه‌یه قرار وئرمیش اولماسی داها یاخشی بیر تابلویا خیدمت ائتمیر" دئیه یازدی.
